**Život so schizofréniou: obyčajný príbeh s neobyčajným výsledkom**

MUDr. Mgr. Jozef Dragašek, PhD

I. psychiatrická klinika UPJŠ LF a UNLP Košice

Narušenie psychosociálneho fungovania u pacientov so schizofréniou patrí nielen z odborného pohľadu, ale aj z pohľadu pacienta a jeho príbuzných medzi najzávažnejšie dlhotrvajúce nepriaznivé dopady duševnej poruchy zasahujúce do bežnej dennej rutiny. Tento rozmer ťažkostí sa objavuje už v skorých štádiách poruchy a pretrváva u väčšiny pacientov počas celoživotného priebehu poruchy. Skorá a účinná intervencia zameraná primárne na celé spektrum príznakov schizofrénie vrátane primárnych negatívnych symptómov vytvára priaznivý priestor pre súbežné zlepšenie sociálneho fungovania pacienta. V prezentácii bude prezentovaná videokazuistika pacienta úspešne liečeného kariprazínom, vrátane výsledkov sebahodnotenia negatívnych symptómov v rámci 28 mesiacov od iniciácie terapie.

*Prezentácia je podporená spoločnosťou Gedeon Richter*